smcproject/ml-wiki-sentences huggingface dataset:
↑ Lonely Planet India , 13th edition, page 296 ↑
സുരേന്ദ്ര ഇംഗ്ലീഷ് വിലാസം https://ml.wikipedia.org/wiki/Surendra
നീലി ചിത്രശലഭങ്ങളിലെ ഒരു ജനുസാണ് സുരേന്ദ്ര .
( ശാസ്ത്രീയനാമം : Surendra ) .
ഇവയിലെ അംഗങ്ങൾ പൊതുവേ ഹെയർസ്ട്രീക്കുകൾ എന്നറിയപ്പെടുന്നു.
അക്കേഷ്യ ജനുസിലെ ചെടികളിൽ മുട്ടയിടുന്നവയായതിനാൽ ഇവയെ അക്കേഷ്യനീലികൾ എന്നും വിളിക്കാറുണ്ട്.
സ്പീഷിസുകൾ Surendra quercetorum (Moore, 1857) Surendra vivarna (Horsfield, 1829) Surendra florimel Doherty, 1889 Surendra manilana (C. R. Felder, 1862) കാണുന്ന ഇടങ്ങൾ
ഇതിലെ സ്പീഷിസുകളെ ശ്രീലങ്ക , ഇന്ത്യ , ചൈന , ഇൻഡോ‌ചൈന , മലയ ഉപദ്വീപ് , സുമാത്ര , ജാവ , ബാലി , ബോർണിയോ , ഫിലിപ്പീൻസ് , സുലാവേസി ന്നിവിടങ്ങളിൽ കണ്ടുവരുന്നു.
അവലംബം പുറത്തേക്കുള്ള കണ്ണികൾ Media related to Surendra at Wikimedia Commons Surendra എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഹുഡിസോറസ് ഇംഗ്ലീഷ് വിലാസം https://ml.wikipedia.org/wiki/Hudiesaurus
അന്ത്യ ജുറാസ്സിക് കാലത്ത് ജീവിച്ചിരുന്ന സോറാപോഡ് വംശത്തിൽ പെട്ട വളരെ വലിയ ദിനോസർ ആയിരുന്നു ഹുഡിസോറസ് .
ഈ കുടുംബത്തിലെ ഒരു വലിയ അംഗം ആയിരുന്ന ഇവയ്ക്ക് 68  –98   അടി ആയിരുന്നു നീളം ഭാരമാകട്ടെ ഇത് വരെ കണക്കാക്കിയിട്ടില്ല കാരണം പൂർണമായ അസ്ഥികൂടം ഇനിയും കിട്ടിയിട്ടില്ല.
സോറാപോഡ് വിഭാഗത്തിൽപ്പെട്ട മിക്ക ദിനോസറുകൾക്കും നീണ്ട കഴുത്തും, വലിയ ശരീരവും , നീളമേറിയ വാലും ഇവയ്ക്കും ഉണ്ടായിരുന്നു .
നാലു കാലുകളും ഉപയോഗിച്ചാണ്‌ ഇവ സഞ്ചരിച്ചിരുന്നത്.
സസ്യഭോജികൾ ആയിരുന്നു ഇവ .
1993 ൽ ആണ് ഇവയുടെ ഫോസിൽ കണ്ടു കിട്ടുന്നത് 1997 വർഗ്ഗീകരണവും നടന്നു .
ഒരു ഉപവർഗ്ഗത്തെ മാത്രമേ വർഗ്ഗീകരിച്ചിട്ടുള്ളു Hudiesaurus sinojapanorum .
അപൂർണമായ രണ്ടു ഫോസ്സിലുകൾ മാത്രമേ കിട്ടിയിട്ടുള്ളു .
ടൈപ്പ് സ്പെസിമെൻ (IVPP V 11120 ) അകെ ഒരു നട്ടെല്ല് മാത്രം ആണ്.
മാമുൻച്ചിസോറസ് കുടുംബത്തിൽ, ഉള്ള  ദിനോസറുകളുടെ കൂടത്തിൽ പെട്ടവയാണ് ഇവ .
ഹുണ്ടി ഇംഗ്ലീഷ് വിലാസം https://ml.wikipedia.org/wiki/Hawala സാമ്പത്തിക വിപണി പങ്കാളികൾ ക്രെഡിറ്റ് യൂണിയനുകൾ ഇൻഷുറൻസ് കമ്പനികൾ നിക്ഷേപ ബാങ്കുകൾ നിക്ഷേപ ഫണ്ടുകൾ പെൻഷൻ ഫണ്ടുകൾ പ്രധാന ദല്ലാളന്മാർ ട്രസ്റ്റുകൾ ധനകാര്യം സാമ്പത്തിക വിപണി സാമ്പത്തിക വിപണി പങ്കാളികൾ കോർപ്പറേറ്റ് ധനകാര്യം വ്യക്തിഗത ധനകാര്യം പൊതു ധനകാര്യം ബാങ്കുകൾ സാമ്പത്തിക നിയന്ത്രണം ഫണ്ട് ഭരണം ക സ തി
പണം ഒരു സ്ഥലത്ത് നിക്ഷേപിച്ച് അവിടെ നിന്നും ഒരു രേഖ കൈപ്പറ്റി, മറ്റൊരിടത്തു നിന്ന് ആ രേഖ കാണിച്ച് പണം തിരികെ കൈപ്പറ്റാനുള്ള സൗകര്യം ലഭ്യമാക്കുന്ന പണമിടപാടുസ്ഥാപനമാണ്‌ ഹുണ്ടി .
പതിനേഴാം നൂറ്റാണ്ടിൽ സൂറത്തിൽ പ്രവർത്തിച്ചിരുന്ന ഹുണ്ടികൾ ലോകപ്രശസ്തങ്ങളായിരുന്നു.
അവലംബം ↑ Social Science, Our Pasts-II, NCERT Text Book in History for Class VII, Chapter 6, Towns Traders and Craftspersons, Page 84, ISBN 817450724
ഹുതാത്മാ ചൗക്ക് ഹുതാത്മാ ചൗക്കിലെ "മാർട്ടിയർ വിത്ത് എ ഫ്ലെയിം" പ്രതിമ.
പിന്നിലായി ഫ്ലോറാ ഫൗണ്ടനും കാണാം
ദക്ഷിണ മുംബൈയിലെ ഒരു തിരക്കേറിയ ചത്വരമാണ് ഹുതാത്മാ ചൗക്ക് (മറാത്തി: हुतात्मा चौक).
"രക്തസാക്ഷി ചത്വരം" എന്നാണ് ഈ പേരിന്റെ അർത്ഥം.
മുംബൈയിലെ പ്രശസ്തമായ ഫ്ലോറാ ഫൗണ്ടൻ ഇവിടെയാണ് സ്ഥിതി ചെയ്യുന്നത്.
മുൻപ് ഫ്ലോറ ഫൗണ്ടൻ എന്ന പേരിലാണ് ഈ ചത്വരം അറിയപ്പെട്ടിരുന്നത്.
സംയുക്ത മഹാരാഷ്ട്രക്ക് വേണ്ടിയുള്ള പ്രക്ഷോഭത്തിൽ കൊല്ലപ്പെട്ട സംയുക്ത മഹാരാഷ്ട്ര സമിതിയുടെ 105 പ്രവർത്തകരുടെ സ്മരണക്കായി 1961-ൽ ഔദ്യോഗികമായി ഹുതാത്മാ ചൗക്ക് എന്ന് പുനർനാമകരണം ചെയ്യപ്പെട്ടു .
1956-ലാണ് സംയുക്ത മഹാരാഷ്ട്ര പ്രക്ഷോഭം ആരംഭിച്ചത്.
അതേ വർഷം തന്നെ  മഹാഗുജറാത്ത് പ്രക്ഷോഭവും ആരംഭിച്ചു.
ഈ രണ്ടു കൂട്ടരും ബോംബെ നഗരം തങ്ങളുടെ സംസ്ഥാനത്ത് ചേർക്കണമെന്ന് വാദിച്ചു.
നഗരത്തെ ഒന്നുകിൽ ഗുജറാത്ത് സംസ്ഥാനത്തോട് ചേർക്കുക അല്ലെങ്കിൽ ഒരു കേന്ദ്രഭരണ പ്രദേശമായി പ്രഖ്യാപിക്കുക എന്നതായിരുന്നു ശക്തരും സമ്പന്നരുമായിരുന്ന ഗുജറാത്തി വ്യാപാരികളുടെ ആവശ്യം.
അന്ന് ബോംബെ സംസ്ഥാനത്തിന്റെ മുഖ്യമന്ത്രിയായിരുന്ന മൊറാർജി ദേശായി ഇതിനനുകൂലമായ നിലപാടെടുത്തു.
തുടർന്ന് പ്രഹ്ലാദ് കേശവ് ആത്രേ, പ്രബോധങ്കർ ഠാക്കറെ ( ബാൽ ഠാക്കെറെയുടെ പിതാവ്), പി എം ജോഷി, കേശവ്റാവു ജേധെ , ഷഹീർ അമർ ഷെയ്ഖ് എന്നിവ മറാഠി ഐക്യത്തിന്റെ വികാരങ്ങളെ ഉണർത്തുന്ന പ്രസംഗങ്ങളിലൂടെ പ്രക്ഷോഭത്തിന് നേതൃത്വം നൽകി .
1955 നവംബർ 21 ന് സേനാപതി ബാപതിന്റെ നേതൃത്വത്തിൽ തുണിമിൽ , ഡോക്ക് തൊഴിലാളികൾ (ഏകദേശം 4.5 ലക്ഷം പേർ) സമരം ചെയ്തു.
ഇടതുപക്ഷം സംസ്ഥാന നിയമസഭയിലേക്ക് നയിച്ച പ്രകടനം പോലീസ് തടയാൻ ശ്രമിച്ചു.
ഫ്ളോറ ഫൗണ്ടനിലെ മോർച്ചയിൽ പൊലീസ് വെടിവെയ്പിൽ 15 പേർ മരിക്കുകയും 200 പേർക്ക് പരിക്കേൽക്കുകയും ചെയ്തു.
1960 മേയ് 1-ന് ഇപ്പോഴത്തെ മഹാരാഷ്ട്ര സംസ്ഥാനം രൂപംകൊണ്ടപ്പോഴാണ് സംയുക്ത മഹാരാഷ്ട്ര പ്രസ്ഥാനം ലക്ഷ്യം കൈവരിച്ചത്.
പ്രതിമ
ഇവിടെയുള്ള പ്രതിമ “മാർട്ടിയർ വിത്ത് എ ഫ്ലെയിം” (ജ്വാലയേന്തിയ രക്തസാക്ഷി) എന്ന പേരിൽ അറിയപ്പെടുന്നു.
സോവിയറ്റ് ശൈലിയിലുള്ള ഈ പ്രതിമ ഈ നഗരഭാഗത്തിന്റെ വാസ്തുശിൽപ്പശൈലിക്ക് യോജിച്ചതല്ല എന്ന വിമർശനം പല ശിൽപ്പികളും അഭിപ്രായപ്പെട്ടിട്ടുണ്ട് .
ഹുജുറാത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ നാല്പത്തിയൊമ്പതാം അദ്ധ്യായമാണ്‌ ഹുജുറാത് (അറകൾ).
അവതരണം : മദീയിൽ
സൂക്തങ്ങൾ : 18 പുറത്തേക്കുള്ള കണ്ണികൾ ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഹുഡ ഷാരവി ഇംഗ്ലീഷ് വിലാസം https://ml.wikipedia.org/wiki/Huda_Sha%27arawi Hoda Sha'rawi without headscarf in her office
ഈജിപ്ഷ്യൻ ഫെമിനിസ്റ്റ് നേതാവും സഫ്രാജിസ്റ്റും ദേശീയവാദിയും ഈജിപ്ഷ്യൻ ഫെമിനിസ്റ്റ് യൂണിയന്റെ സ്ഥാപകയുമായിരുന്നു ഹുഡ ഷാരവി അഥവാ ഹോഡ ഷാരവി.
(Arabic: هدى شعراوي‎, ALA-LC: Hudá Sha‘rāwī; June 23, 1879 – ഡിസംബർ12, 1947) ആദ്യകാലജീവിതം
അപ്പർ ഈജിപ്ഷ്യൻ നഗരമായ മിനിയയിൽ പ്രശസ്ത ഈജിപ്ഷ്യൻ ഷാരവി കുടുംബത്തിൽ നൂർ അൽ ഹുദ മുഹമ്മദ് സുൽത്താൻ ഷാരവി ജനിച്ചു.
മുഹമ്മദ് സുൽത്താൻ പാഷാ ഷാരവിയുടെ മകളായിരുന്നു അവർ.
പിന്നീട് അദ്ദേഹം ഈജിപ്തിലെ ചേംബർ ഓഫ് ഡെപ്യൂട്ടീസ് പ്രസിഡന്റായി.
അമ്മ ഇക്ബാൽ ഹനീം സർക്കാസിയൻ വംശജയായതിനാൽ അമ്മാവനോടൊപ്പം ഈജിപ്തിൽ താമസിക്കാൻ കോക്കസസ് പ്രദേശത്ത് നിന്ന് അയച്ചു.
സഹോദരന്മാർക്കൊപ്പം ചെറുപ്രായത്തിൽ തന്നെ ഷാരാവി വിദ്യാഭ്യാസം നേടി.
വിവിധ ഭാഷകളിൽ വ്യാകരണം, കാലിഗ്രാഫി തുടങ്ങി വിവിധ വിഷയങ്ങൾ പഠിച്ചു.
കുട്ടിക്കാലവും യൗവനാരംഭവും അവർ ഒരു ഉയർന്ന ക്ലാസ് ഈജിപ്ഷ്യൻ സമൂഹത്തിൽ ചെലവഴിച്ചു.
പിതാവിന്റെ മരണശേഷം, അവരുടെ മൂത്ത കസിൻ അലി ഷാരവിയുടെ സംരക്ഷണയിലായിരുന്നു.
പതിമൂന്നാം വയസ്സിൽ, അവർ അവരുടെ ബന്ധുവായ അലി ഷാരാവിയെ വിവാഹം കഴിച്ചു.
സുൽത്താൻ തന്റെ മക്കളുടെ നിയമപരമായ രക്ഷാധികാരിയായും തന്റെ എസ്റ്റേറ്റിന്റെ ട്രസ്റ്റിയായും നാമകരണം ചെയ്തു.
മാർഗോട്ട് ബദ്രൻ പറയുന്നതനുസരിച്ച്, "ഭർത്താവിൽ നിന്നുള്ള തുടർന്നുള്ള വേർപിരിയൽ അവർക്ക് വിപുലമായ ഔപചാരിക വിദ്യാഭ്യാസത്തിനും സ്വാതന്ത്ര്യത്തിന്റെ അപ്രതീക്ഷിത രുചിക്കും സമയം നൽകി."
കെയ്‌റോയിലെ വനിതാ ടീച്ചർമാർ അവളെ പഠിപ്പിക്കുകയും അവരിൽ നിന്ന് ട്യൂട്ടറിംഗ് സ്വീകരിക്കുകയും ചെയ്തു.
ഷറാവി അറബിയിലും ഫ്രഞ്ചിലും കവിതകൾ എഴുതി.
ഷാരാവി പിന്നീട് തന്റെ ഓർമ്മക്കുറിപ്പായ മോദക്കേരാതിയിൽ ("എന്റെ ഓർമ്മക്കുറിപ്പ്") തന്റെ ആദ്യകാല ജീവിതം വിവരിച്ചു.
ഇത് ഇംഗ്ലീഷ് പതിപ്പായ Harem Years: The Memoirs of an Egyptian Feminist, 1879-1924 എന്നതിലേക്ക് വിവർത്തനം ചെയ്യുകയും ചുരുക്കുകയും ചെയ്തു.
ദേശീയത
1919-ലെ ഈജിപ്ഷ്യൻ വിപ്ലവം, ബ്രിട്ടനിൽ നിന്നുള്ള ഈജിപ്ഷ്യൻ സ്വാതന്ത്ര്യത്തിനും പുരുഷ ദേശീയ നേതാക്കളുടെ മോചനത്തിനും വേണ്ടി വാദിക്കുന്ന സ്ത്രീകളുടെ നേതൃത്വത്തിൽ നടന്ന പ്രതിഷേധമായിരുന്നു.
ഷരാവിയെപ്പോലുള്ള ഈജിപ്ഷ്യൻ വരേണ്യ വിഭാഗത്തിലെ അംഗങ്ങൾ പ്രതിഷേധക്കാരെ നയിച്ചു, അതേസമയം താഴ്ന്ന ക്ലാസ്സിലെ സ്ത്രീകളും ഗ്രാമപ്രദേശങ്ങളിൽ നിന്നുള്ള സ്ത്രീകളും പുരുഷ പ്രവർത്തകർക്കൊപ്പം തെരുവ് പ്രതിഷേധത്തിന് സഹായം നൽകുകയും അതിൽ പങ്കെടുക്കുകയും ചെയ്തു.
വിപ്ലവകാലത്ത് ഭർത്താവ് വഫ്ദിന്റെ ആക്ടിംഗ് വൈസ് പ്രസിഡന്റായി നിൽക്കുമ്പോൾ ഷറാവി തന്റെ ഭർത്താവിനൊപ്പം പ്രവർത്തിച്ചു.
അവനെയോ വഫ്ദിലെ മറ്റ് അംഗങ്ങളെയോ അറസ്റ്റ് ചെയ്‌താൽ അയാളുടെ സ്ഥാനത്ത് അവൾക്ക് സ്ഥാനം പിടിക്കാനാകുമെന്നതിനാൽ പാഷാ ഷാരാവി അവളെ വിവരം അറിയിച്ചു.
1919-ലെ പ്രതിഷേധത്തെത്തുടർന്ന് 1920 ജനുവരി 12-ന് വാഫ്ഡുമായി ബന്ധപ്പെട്ട വാഫ്ഡിസ്റ്റ് വിമൻസ് സെൻട്രൽ കമ്മിറ്റി (WWCC) സ്ഥാപിതമായി.
പ്രതിഷേധത്തിൽ പങ്കെടുത്ത പല സ്ത്രീകളും കമ്മിറ്റിയിൽ അംഗങ്ങളായി, ഷാരാവിയെ അതിന്റെ ആദ്യ പ്രസിഡന്റായി തിരഞ്ഞെടുത്തു അവലംബം പുറംകണ്ണികൾ Egyptian women make their mark Hoda Shaarawi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹുദാ കട്ടാൻ ഇംഗ്ലീഷ് വിലാസം https://ml.wikipedia.org/wiki/Huda_Kattan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബ്ലോഗ്ഗറും സൗന്ദര്യവിദഗ്ദ്ധയും യു എ ഇ യിലെ അമേരിക്കൻ പ്രവാസിയുമാണ് ഹുദാ കട്ടാൻ (ജനനം:1983 ഒക്ടോബർ 2).
ഫോർബ്സ് മാഗസിന്റെ കരുത്തുള്ള  വനിതകളുടെ പട്ടികയിൽ ഇടംനേടിയിട്ടുണ്ട്.
3900 കോടി ഇന്ത്യൻ രൂപയാണു ഹുദയുടെ ആസ്തി.
പോപ്പ് ഗായിക മഡോണ ഉൾപ്പെടെയുള്ള അതിപ്രശസ്തരും, സമ്പന്നരുമായ ആളുകളുടെ നിരയിൽ ഹുദയും ഉൾപ്പെടുന്നു.
അമേരിക്കയിലേക്ക് കുടിയേറിയ ഇറാഖി കുടുംബത്തിലാണു കട്ടാൻ ജനിച്ചത്.
ബിരുദപഠനത്തിനു ശേഷം ജോലി തേടി ദുബായിലെത്തിയ ഹുദാ, പിന്നീട് സ്വന്തം ബിസിനസ് ആരംഭിക്കുകയായിരുന്നു.
2010ൽ ആരംഭിച്ച ബ്യൂട്ടി ബ്ലോഗാണ് ഇവരുടെ ജീവിതം മാറ്റിയെഴുതിയത്.
എങ്ങനെ സുന്ദരിയാവാം എന്നതിനെപ്പറ്റിയുള്ള ഹുദയുടെ ബ്ലോഗുകൾക്കും വീഡിയോകൾക്കും വൻ പ്രചാരം ലഭിക്കുകയായിരുന്നു.
2010 ൽ രണ്ട് സഹോദരിമാരേയും കൂട്ടി ഒരു ബ്യൂട്ടി കമ്പനി തുടങ്ങി.
140 അന്തർദേശീയ ബ്രാൻഡുകൾ ഇപ്പോൾ കമ്പനിക്കുണ്ട്  .
ഇൻസ്റ്റഗ്രാമിൽ 260 ലക്ഷം പേർ ഹുദയെ പിന്തുടരുന്നു.
ഹുദൈബിയ സന്ധി ഇംഗ്ലീഷ് വിലാസം https://ml.wikipedia.org/wiki/Treaty_of_Hudaybiyyah
ആദ്യകാല ഇസ്‌ലാമിക ചരിത്രത്തിലെ ഒരു പ്രധാന സംഭവമാണ് ഹുദൈബിയ സന്ധി ( Treaty of Hudaybiyyah ( Arabic : صلح الحديبية ) എന്നറിയപ്പെടുന്ന യുദ്ധ വിരാമക്കരാർ.
പ്രവാചകൻ മുഹമ്മദും അനുയായികളും എതിർ വിഭാഗമായ ഖുറൈഷികളും തമ്മിൽ AD.628 മാർച്ച്‌ മാസം (AH.6 ദുൽ ഖഅ്‌ദ മാസം) മക്കയുടെ നഗര പരിധിക്ക് പുറത്തുള്ള ഹുദൈബിയയിൽ വെച്ച് നടത്തിയ ഒരു കരാർ ആണിത്.
മദീനയിൽ പ്രവാചകൻ മുഹമ്മദിന്റെ (സ )കീഴിൽ രൂപം കൊണ്ട ചെറിയ ഇസ്‌ലാമിക രാജ്യം അഞ്ച് വർഷങ്ങൾ കഴിഞ്ഞതോടെ നിർഭയത്വം ഉളവാക്കുന്ന അവസ്ഥ കൈവരിച്ചു.
ഖൻദഖ് യുദ്ധം ഉണ്ടായതിന് ശേഷം മുസ്‌ലിങ്ങൾക്ക് നേരെ ആക്രമണത്തിന് ഒരുങ്ങാൻ ഖുറൈഷികളും ധൈര്യം കാണിച്ചില്ല.
മക്കയിൽ പ്രവേശിച്ചു കഅബ ദർശിക്കാനും ഉംറ നിർവഹിക്കാനുള്ള ആഗ്രഹം പ്രവാചകൻ മുഹമ്മദിനും മുസ്‌ലിങ്ങൾക്കും ഉണ്ടായി.
ഹിജ്‌റ വർഷം ആറ് ദുൽഖഅദ മാസം (AD.628 മാർച്ച്‌) പ്രവാചകൻ ഉംറ നിർവഹിക്കാനായി മക്കയിലേക്കു 1,500 അനുചരന്മാരുടെ ഒപ്പം പുറപ്പെട്ടു.
ഇഹ്‌റാമിന്റെ വേഷത്തിലായിരുന്നു യാത്ര.
ഖുറൈഷികളുടെ യുദ്ധസന്നാഹം
വിവരം അറിഞ്ഞ മക്കയിൽ ഭീതി പറന്നു.
ഖുറൈശികൾ മുഹമ്മദ് വരുന്നത് യുദ്ധത്തിനുള്ള പുറപ്പാടാണെന്നു ചിന്തിച്ച അവർ സൈന്യത്തെ സജ്ജീകരിക്കുകയും ഒരു ഏറ്റുമുട്ടലിന് തയ്യാറെടുക്കുകയും ചെയ്തു.
പ്രവാചകന് മുഹമ്മദ്‌ അസ്ഫാനിലെത്തിയപ്പോൾ ഖുറൈശികളുടെ ഒരുക്കം അറിഞ്ഞു.
ഖാലിദ് ബ്‌നുൽ വലീദിന്റെ നേതൃത്വത്തിൽ നൂറോളം വരുന്ന കുതിരപ്പടയാളികൾ തങ്ങളെ ലക്ഷ്യം വെച്ച് കടന്നുവരുന്നു എന്നറിഞ്ഞതോടെ പ്രവാചകൻ മക്ക മദീന റൂട്ടിലെ പ്രധാന വഴിയിൽനിന്നും മാറി ഒരു ഉൾവഴിയിലൂടെ ഹുദൈബിയ്യയിലെത്തി താവളമടിച്ചു.
മുസ്‌ലിങ്ങൾ ഹുദൈബിയ്യയിലെത്തിയെന്നറിഞ്ഞതോടെ ഖുറൈശി കുതിരപ്പട മക്കയിലേക്കു തിരിച്ചു.
മുസ്‌ലിംകളെ പ്രതിരോധിക്കാൻ തയ്യാറായി നിന്നു.
ദൂതരെ അയക്കുന്നു
ഒരു യുദ്ധം ഉണ്ടായാൽ നഷ്ടം മക്കക്കും മക്കാ നിവാസികൾക്കും ആയിരിക്കും എന്നതിനാൽ ചർച്ചക്ക് തയ്യാറാവണം എന്നും ഖുറൈശികൾക്കിടയിൽ അഭിപ്രായമുയർന്നു.
ഖുസാഅ ഗോത്രക്കാരനായ ബദീൽ ബിൻ വർഖാഇനെ ദൂതനായി അയച്ചു.
അവർ വരുന്നത് കഅബ സന്ദർശനം മാത്രമാണ് ലക്ഷ്യമെന്നും യുദ്ധത്തിനല്ലെന്നും കിട്ടിയ മറുപടിയിൽ ഖുറൈശികളിൽ ചിലർ വിശ്വസിച്ചില്ല.
അവർ മിക്‌രിസ് ബിൻ ഹഫ്‌സ്, ഹലീസ് ബിൻ അൽഖമ എന്നിവരെ കൂടി അയച്ചപ്പോഴും ഇതേ മറുപടിയാണ് കൊടുത്തത്.
എന്നിട്ടും വിശ്വാസം വരാതെ ഒരു വിഭാഗം മക്കക്കാർ സഖീഫ് ഗോത്രക്കാരനായ ഉർവത് ബിൻ മസ്ഊദിനെ പറഞ്ഞയച്ചു.
അദ്ദേഹത്തോടും പ്രവാചകൻ മുഹമ്മദ്‌ പറഞ്ഞ മറുപടി അതുതന്നെയായിരുന്നു.
അതിനിടെ ഒരു സംഘം മക്കക്കാർ കാര്യം അറിയാനായി മുസ്‌ലിം സംഘത്തിലേക്ക് നുഴഞ്ഞു കയർ ശ്രമിച്ചു പിടിയിലായി.
അവരെയെല്ലാം മുസ്‌ലിങ്ങൾ വിട്ടയച്ചു.
ബൈഅതുർരിള്‌വാൻ
തന്റെ വരവിനെ കുറിച്ച് മക്കയിൽ ഉണ്ടായ സംഭ്രമം തീർക്കാൻ ഔദ്യോഗികമായി ഒരു ദൂതനെ പറഞ്ഞയക്കാനും വന്ന കാര്യം ഔദ്യോഗികമായി ഖുറൈശികളെ അറിയിക്കാനും പ്രവാചകൻ തീരുമാനിച്ചു.
അങ്ങനെ, ഉസ്മാൻ ബിൻ അഫ്ഫാൻ അവരുടെ അടുക്കലേക്ക് യാത്രയായി.
അബൂ സുഫ്‌യാനടക്കം എല്ലാ പ്രമുഖരെയും കണ്ട് ഉസ്മാൻ സന്ദേശം കൈമാറി.
എന്നാൽ, പ്രവാചകനെ ഉംറ ചെയ്യാൻ അനുവദിക്കില്ല എന്നും താങ്കൾക്കുവേണമെങ്കിൽ ഥവാഫ് ചെയ്തു പോവാമെന്നായിരുന്നു അവരുടെ പ്രതികരണം.
പ്രവാചകൻ കടന്നുവരികയും ഥവാഫ് നിർവഹിക്കുകയും ചെയ്യാതെ ഞാനത് ചെയ്യുകയില്ലെന്ന് ഉസ്മാൻ തീർത്തുപറഞ്ഞു.
അതിനിടെ, സമയം കഴിഞ്ഞിട്ടും മടങ്ങി എത്താത്തതിനാൽ ഉസ്മാൻ ബിൻ അഫ്ഫാൻ വധിക്കപ്പെട്ടിരിക്കുന്നുവെന്നൊരു വാർത്ത മുസ്ലിം ക്യാമ്പിൽ പരന്നു.
സ്വഹാബികളെയും പ്രവാചകനെയും ഇത് രോഷാകുലരാക്കി.
യുദ്ധത്തിനുള്ള സജ്ജീകരണങ്ങളോടെ അല്ല എത്തിയതെങ്കിലും ഉസ്മാന്റെ രക്തത്തിന് പകരം ചോദിക്കാതെ തിരിച്ചുപോകില്ലെന്ന് അവർ തീരുമാനിച്ചു.
അനുയായികളെ ഒരു മരച്ചുവട്ടിൽ വിളിച്ചു ചേർത്ത പ്രവാചകൻ തന്റെ കൈ നീട്ടിക്കൊണ്ട് ഉസ്മാന്റെ രക്തത്തിന് പകരം ചോദിക്കാൻ തയ്യാറുള്ളവർ ബൈഅത്ത് ചെയ്യാൻ നിർദ്ദേശിച്ചു.
എല്ലാവരും കൈ പ്രവാചകന്റെ കയ്യിൽ വെച്ചു പ്രതിജ്ഞ ചെയ്തു.
അറബികൾ വസ്ത്ര ധാരണത്തിന്റെ ഭാഗമായി കൊണ്ട് നടക്കുന്ന വാളുകൾ മാത്രമേ അവരുടെ കയ്യിൽ ഉണ്ടായിരുന്നുള്ളൂ.
എങ്കിലും അവർ ഒരു പോരാട്ടത്തിനു തയ്യാറെടുത്തു.
പക്ഷെ അപ്പോഴേക്കും പ്രതീക്ഷിക്കാതെ ഉസ്മാൻ ഇബിൻ അഫ്ഫാൻ തിരികെയെത്തി.
ഹുദൈബിയ്യയിലെ ഒരു മരച്ചുവട്ടിവെച്ചായിരുന്നു ഈ പ്രതിജ്ഞ സംഭവം ഉണ്ടായത്.
ഇത് ബൈഅതുർരിള്‌വാൻ എന്ന പേരിൽ അറിയപ്പെടുന്നു.
ഖുർആനിൽ ഈ സംഭവം ഇങ്ങനെ വിവരിക്കുന്നു: ‘ആ മരച്ചുവട്ടിൽവെച്ച് സത്യവിശ്വാസികൾ അങ്ങയോട് പ്രതിജ്ഞ ചെയ്ത സന്ദർഭം, നിശ്ചയം അല്ലാഹു അവരെ തൃപ്തിപ്പെട്ടിരിക്കുന്നു’ (ഫതഹ്:18).
സന്ധിക്ക് കളമൊരുക്കുന്നു
ഉസ്മാൻ വിഷയത്തിൽ മുസ്‌ലിങ്ങൾ എടുത്ത പ്രതിജ്ഞ കൂടി മക്കയിൽ അറിഞ്ഞതോടെ ഖുറൈഷി പ്രമുഖരിൽ ഒരു വിഭാഗം മുസ്‌ലിങ്ങളുമായി സന്ധി വേണം എന്ന നിലപാടിൽ എത്തി.
ഈ തീരുമാനം എല്ലാവരെയും കൊണ്ട് അംഗീകരിപ്പിക്കാൻ അവർക്ക് സാധിച്ചു.
സുഹൈൽ ബിൻ അംറിനെ സന്ധിയുടെ കാര്യങ്ങൾ ചർച്ചചെയ്യാൻ അയക്കാൻ തീരുമാനിച്ചു.
മുസ്‌ലിം കാമ്പിൽ എത്തിയ സുഹൈൽ ബിൻ അംറ് പ്രവാചകൻ മുഹമ്മദിനെ സമീപിച്ചു.
സന്ധിയിലെ നിബന്ധനകളുമായി ബന്ധപ്പെട്ട് അയാൾ പ്രവാചകരുമായി കുറേ നേരം സംസാരിച്ചു.
എന്തുതന്നെയായാലും, ഈ വർഷം ഉംറ ചെയ്യാതെ തിരിച്ചുപോകണമെന്നതായിരുന്നു ഖുറൈഷികളുടെ ആദ്യ ആവശ്യം.
കരാറിലെ പറ നിബന്ധനകളും ഏക പക്ഷീയവും മുസ്‌ലിങ്ങളെ അപമാനിക്കുന്നതും ആയിരുന്നു.
കരാറിലെ നിബന്ധനകൾ ഉമർ ബിൻ ഖത്താബ് അടക്കം പ്രമുഖ സ്വഹാബികളെ പ്രകോപിപ്പിച്ചു.
സത്യം വിശ്വസിച്ചതിന്റെ പേരിൽ എന്തിന് ശത്രുക്കളുടെ മുമ്പിൽ താഴ്ന്നുകൊടുക്കണമെന്നായിരുന്നു അവരുടെ പ്രകോപനത്തിന് കാരണം.
അവർ പ്രവാചകനോട് ഈ കാര്യം ചോദിച്ചപ്പോൾ "ഞാൻ അല്ലാഹുവിന്റെ പ്രവാചകനും ദൂതനുമാണ്; അവൻ എന്നെ കൈവെടിയുകയില്ലായെന്നായിരുന്നു" എന്ന് മാത്രമായിരുന്നു പ്രവാചകരുടെ പ്രതികരണം.
അലി ബിൻ അബൂത്വാലിബാന് മുസ്‌ലിം ഭാഗത്ത്‌ നിന്ന് സന്ധി വ്യവസ്ഥകൾ എഴുതിയത്.
എഴുത്തിന്റെ തുടക്കത്തിൽ തന്നെ സുഹൈൽ പറഞ്ഞ ഒരു കാര്യവും മുസ്‌ലിങ്ങളെ അപമാനിക്കുന്നതായിരുന്നു.
അല്ലാഹുവിന്റെ പ്രവാചകൻ (മുഹമ്മദ് റസൂലുല്ലാഹി) ഖുറൈഷികളുമായി ഒപ്പുവെക്കുന്ന സന്ധി എന്ന് എഴുതിയപ്പോൾ സുഹൈൽ അതിന് സമ്മതിച്ചില്ല.
ഞങ്ങൾ അങ്ങയെ ദൈവദൂതനായി അംഗീകരിക്കാത്ത പക്ഷം അബ്ദുള്ളയുടെ പുത്രം മുഹമ്മദ്‌ (മുഹമ്മദ് ബിൻ അബ്ദില്ലാഹ്) എന്നെഴുതണമെന്നായിരുന്നു സുഹൈലിന്റെ നിർബന്ധം.
അലി അതെഴുതാൻ തയ്യാറായില്ല.
നിങ്ങൾ അംഗീകരിച്ചില്ലെങ്കിലും ഞാൻ അല്ലാഹുവിന്റെ ദൂതൻ തന്നെയാകുന്നു എന്ന് പറഞ്ഞ പ്രവാചകൻ അവസാനം അത് സമ്മതിച്ചു.
സന്ധി വ്യവസ്ഥകൾ ഈ വർഷം പ്രവാചകൻ മുഹമ്മദും അനുയായികളും ഉംറ നിർവഹിക്കാതെ മദീനയിലേക്ക് മടങ്ങിപ്പോവുക.
അടുത്ത വർഷം വന്നു ഉംറ നിർവഹിക്കാം.
അടുത്തവർഷം മുസ്ലിംകൾക്ക് മക്കയിൽ മൂന്നു ദിവസം താമസിക്കാം.
കൂടെ ഉറയിലിട്ട വാളല്ലാതെ മറ്റൊന്നും ഉണ്ടാവാൻ പാടില്ല.
ഖുറൈശികൾ അവർക്കൊരു തടസ്സവും സൃഷ്ടിക്കാവതല്ല.
പത്ത് വർഷത്തോളം ഇരു വിഭാഗവും തമ്മിൽ യുദ്ധമോ യാതൊരുവിധ ഏറ്റുമുട്ടലുകളോ പാടില്ല.
ജനങ്ങളെ പേടിയില്ലാതെ ജീവിക്കാൻ അനുവദിക്കുക.
മുഹമ്മദുമായി സഖ്യത്തിലാവാൻ ഉദ്ദേശിക്കുന്ന ഗോത്രങ്ങൾക്ക് അതിനുള്ള സ്വാതന്ത്ര്യമുണ്ട്.
ഖുറൈശികളുമായി സഖ്യമാഗ്രഹിക്കുന്നവർക്ക് അതിനുള്ള സ്വാതന്ത്ര്യവുമുണ്ട്.
ഇത്തരം സഖ്യകക്ഷികളെ അവയുടെ ഭാഗമായി പരിഗണിക്കപ്പെടുന്നതായിരിക്കും.
സഖ്യകക്ഷികളെ ആക്രമിക്കൽ നേരിട്ട് ആക്രമിക്കുന്നതിനു തുല്യമാണ്.
മുഹമ്മദിന്റെ ഭാഗത്തുനിന്നും ആരെങ്കിലും ഖുറൈശികളുടെ പക്ഷത്തേക്കു പോയാൻ അവനെ അവിടെ കഴിയാൻ അനുവദിക്കണം.
നേരെമറിച്ച്, ഖുറൈശികളുടെ പക്ഷത്തുനിന്നും ആരെങ്കിലും മുഹമ്മദിന്റെ പക്ഷത്തേക്കു പോയാൽ അവനെ തിരികെ നൽകേണ്ടതാണ്.
സന്ധി വ്യവസ്ഥകൾ പ്രത്യക്ഷത്തിൽ മുസ്‌ലിംകൾക്കു എതിരായിരുന്നുവെങ്കിലും പ്രവൃത്തിയിൽ അനുകൂലമായി മാറി.
അറേബ്യൻ ഉപഭൂഖണ്ഡത്തിൽ മൊത്തത്തിൽ ഒരു സമാധാനാവസ്ഥ സംജാതമായി.
മക്കയുമായി യാതൊരു ബന്ധവുമില്ലാത്ത മുസ്‌ലിംകളെ സംബന്ധിച്ചിടത്തോളം ഔദ്യോഗികമായിത്തന്നെ മക്കയിൽ വന്ന് ഉംറ നിർവഹിക്കാനുള്ള അവസരമുണ്ടായി.
പത്തു വർഷം യുദ്ധം നിഷിദ്ധമാക്കിയത് ഇരു വിഭാഗങ്ങൾക്കും പരസ്പരം ബന്ധപ്പെടാനും അതുവഴി എല്ലാവർക്കും ഇസ്‌ലാമിനെ മനസ്സിലാക്കാനുമുള്ള വഴിയൊരുക്കി.
പ്രവാചകരുമായി സഖ്യത്തിലേർപ്പെടുന്നവർക്ക് പൂർണ സ്വാതന്ത്ര്യവും അവരെപ്പോലെയുള്ള പരിഗണനയും പ്രഖ്യാപിച്ചത് മുസ്‌ലിങ്ങളുമായി ഏതു ഗോത്രങ്ങൾക്കും ബന്ധപ്പെടാനും ഇസ്‌ലാമിനെ മനസ്സിലാക്കാനും അവസരമുണ്ടാക്കി.
സന്ധി കഴിഞ്ഞ് ഹിജ്‌റ ഏഴാം വർഷമായപ്പോഴേക്കും മക്കയിൽനിന്നും അനവധിയാളുകൾ ഇസ്‌ലാമിലേക്ക് കടന്നുവന്നു.
പല പ്രമുഖരും ഉണ്ടായിരുന്നു.
ഖുറൈഷികളിലെ മികച്ച സേനാധിപനായ ഖാലിദ് ഇബിൻ വലീദ് അടക്കം ഒട്ടനവധി പേർ ഈ കാലയളവിൽ ഇസ്‌ലാം സ്വീകരിച്ചു.
ഈ കാലത്താണ് അക്കാലത്തെ മഹാ സാമ്ര്യാജ്യങ്ങളായിരുന്ന റോം - പേർഷ്യ എന്നിവക്കും പ്രവാചകൻ ഇസ്‌ലാമിനെ പരിചപ്പെടുത്തി കത്തുകൾ അയച്ചത്.
ഈ സന്ധിക്ക് ശേഷമുണ്ടായ സംഭവങ്ങളാണ് മക്ക മുസ്ലിങ്ങൾക്ക്‌ കീഴോതുക്കന്നതിലേക്ക് നയിച്ചത്.
ഹുഡോങ് ഇംഗ്ലീഷ് വിലാസം https://ml.wikipedia.org/wiki/Hudong
ചൈനീസു് ഭാഷയിലുള്ള ഒരു ഓൺലൈൻ വിശ്വവിജ്ഞാനകോശമാണു് ഹുഡോങ് .
ലോകത്തിലെ ഏറ്റവും വലിയ വിശ്വവിജ്ഞാനകോശമാണിതു്.
2013 ഏപ്രിൽ മാസത്തെ കണക്കു് പ്രകാരം, എഴുപതു് ലക്ഷത്തിൽ പരമാണു് ഇതിലെ ലേഖനങ്ങളുടെ എണ്ണം .
അമ്പതു് ലക്ഷത്തിൽ പരം ആൾക്കാരാണു് ഇതിന്റെ ളള്ളടക്ക വികസനത്തിൽ പങ്കാളികളായിട്ടുള്ളതു് .
എഴുതുന്നവർക്കു് പ്രതിഫലം നൽകുന്ന ഈ സംരംഭം, അതിന്റെ വെബ്ബ്‌സൈറ്റിലെ പരസ്യവരുമാനത്തിലൂടെയാണു് നിലനിൽപ്പിനുള്ള പണം കണ്ടെത്തുന്നതു്.
ആർക്കും സൗജന്യമായി വായിക്കാവുന്ന ഇതിലെ വിവരങ്ങൾ മറ്റു വെബ്ബ്‌സൈറ്റുകളിലുപയോഗികുന്നതിനു് പണം ഇടാക്കുന്നു.
ഹ്രസ്വകാല പ്രധാന്യം മാത്രമുളള വാർത്താ ഉള്ളടക്കവും ഇതിൽ ലഭ്യമാണു്.
ഹുദ് ഹുദ് (ചുഴലിക്കാറ്റ്) ഇംഗ്ലീഷ് വിലാസം https://ml.wikipedia.org/wiki/Hudhud_Cyclone
2014 ഒക്ടോബറിൽ ആന്ധ്ര - ഒഡിഷ തീരത്ത് ആഞ്ഞടിച്ച ചുഴലിക്കാറ്റാണ് ' ഹുദ് ഹുദ്' ചുഴലിക്കാറ്റ് .
മാരകമായ ചുവപ്പ് വിഭാഗത്തിലാണ് കാലാവസ്ഥാ വിദഗ്ദ്ധർ ഈ ചുഴലിക്കാറ്റിനെ പെടുത്തിയിരിക്കുന്നത്.
ഉപ്പൂപ്പൻ എന്നാണ് 'ഹുദ് ഹുദ്' എന്ന അറബി വാക്കിന്റെ അർഥം.
ഒമാൻ ആണ് പേര് നിർദ്ദേശിച്ചത് .
അഞ്ചു പേർ മരിച്ചു.
ആന്ധ്രയിൽനിന്ന് മൂന്ന് ലക്ഷത്തിലധികം പേരെയും ഒഡിഷയിൽനിന്ന് 68,000 പേരെയുമാണ് സുരക്ഷിത കേന്ദ്രങ്ങളിലേക്ക് മാറ്റി.
ദുരന്തനിവാരണം
ദേശീയ ദുരന്തനിവാരണ സേനയുടെ 16 യൂണിറ്റുകൾ ഒഡിഷയിലെത്തിയിരുന്നു.
നാവികസേന മുങ്ങൽ വിദഗ്ദ്ധരും രണ്ട് കപ്പലുകളും നാല് ഹെലികോപ്ടറും ഉൾപ്പെട്ട അടിയന്തര ദൗത്യസംഘത്തെ സജ്ജമാക്കി.
മുന്നറിയിപ്പ്
വിശാഖപട്ടണത്തിനും ഒഡിഷയിലെ ഗോപാൽപൂരിനും ഇടയിലാണ് ചുഴലി രൂപപ്പെട്ടത്.
അന്തമാൻ ദ്വീപുകളിൽ ഈ ചുഴലിക്കാറ്റ് വ്യാപകനാശം വിതച്ചിരുന്നു.
ശ്രീകാകുളം , വിജയനഗരം , വിശാഖപട്ടണം , ഈസ്റ്റ് ഗോദാവരി ജില്ലകളിലാണ് അടിയന്തരനടപടി സ്വീകരിക്കേണ്ടതാണെന്ന് കാലാവസ്ഥ വിദഗ്ദ്ധർ മുന്നറിയിപ്പ് നൽകിയിരുന്നു.
ആന്ധ്രയിലെ 12 ജില്ലകളിലും ജാഗ്രതാ നിർദ്ദേശം നൽകിയിരുന്നു.
മണിക്കൂറിൽ 140 കിലോമീറ്റർ വേഗത്തിൽ ഉച്ചയോടെ വിശാഖപട്ടണത്തിന് സമീപം കരതൊടുമെന്നാണ് പ്രവചനം.
മണിക്കൂറിൽ 165 കിലോമീറ്റർ വേഗത്തിൽ കരതൊടുമെന്നാണ് കാലാവസ്ഥാനിരീക്ഷണകേന്ദ്രങ്ങൾ പറയുന്നത്.
ഇതിനുശേഷം 180 കിലോമീറ്റർ വേഗംവരെ ആർജിച്ചേക്കാം.
കടലിൽ 30 അടി ഉയരത്തിൽവരെ തിരമാലകൾ ആഞ്ഞടിച്ചേക്കുമെന്നും മുന്നറിയിപ്പുണ്ട്. 'ഹുദ്ഹുദ്' ആപ്പ്‌
'ഹുദ്ഹുദ്' ചുഴലിക്കാറ്റ് മുന്നറിയിപ്പിനെത്തുടർന്ന് ചുഴലിക്കാറ്റിനെക്കുറിച്ചുള്ള എല്ലാവിവരങ്ങളും മുൻകരുതലുകളും ഉൾപ്പെടുത്തി സർക്കാർ പുതിയ മൊബൈൽ ആപ്ലിക്കേഷനുണ്ടാക്കിയിരുന്നു.
www.bhuvan.nrsc.gov എന്ന സൈറ്റിൽനിന്ന് 'ഹുദ്ഹുദ്' എന്നു പേരിട്ട ആപ്പ് ഡൗൺലോഡ് ചെയ്യാം.
ചുഴലിക്കാറ്റിനെക്കുറിച്ചുള്ള എല്ലാവിവരങ്ങളും മുൻകരുതലുകളും അതിൽനിന്ന് ലഭിക്കും.
ചുഴലിക്കാറ്റുമൂലമുണ്ടായ നാശനഷ്ടങ്ങൾ മനസ്സിലാക്കാനും വിലയിരുത്താനുമായി 'ഹുദ്ഹുദ്' നാശംവിതച്ച പ്രദേശങ്ങളുടെ ഫോട്ടോകൾ ഈ ആപ്പിൽ ലഭിക്കും.
നിലവിലെ വിവരങ്ങൾ
ചുഴലിക്കാറ്റിനെ സംബന്ധിക്കുന്ന ഏറ്റവും പുതിയ വിവരങ്ങൾ താഴെപ്പറയുന്ന വെബ്സൈറ്റുകളിൽ ലഭ്യമാണ്.
കാറ്റിന് മുന്നോടിയായി മേഖലയിൽ കനത്തമഴ ആരംഭിച്ചിട്ടുണ്ട്.
The IMD's latest National Bulletin The IMD's latest RSMC Bulletin The IMD's latest Observed Forecast Track The JTWC's latest Cyclone Warning Archived 2014-10-08 at the Wayback Machine .
The JTWC's latest Forecast Map Archived 2014-10-11 at the Wayback Machine .
and Running Best Track Archived 2014-10-10 at Archive.is അവലംബം ↑ ↑ ↑ ↑
ഹുനായ്ൻ ഇബ്നു ഇസ്ഹാഖ്
ഹുനായ്ൻ ഇബ്ൻ ഇസ്ഹാഖ് അൽ-ഇബാദി ( ഹുനൈൻ അല്ലെങ്കിൽ ഹുനെയിൻ) ( അറബി : أبو زيد حنين بن إسحاق العبادي ‬ ; ʾAbū Zayd Ḥunayn ibn ʾIsḥāq al-ʿIbādī ലത്തീൻ : Iohannitius , സുറിയാനി : ܚܢܝܢ ܒܪ ܐܝܣܚܩ ) (809–873) അറബ് പൗരസ്ത്യ സുറിയാനി ക്രിസ്ത്യൻ പരിഭാഷകൻ, പണ്ഡിതൻ, വൈദ്യൻ, ശാസ്ത്രജ്ഞൻ എന്നീ നിലകളിൽ പ്രസിദ്ധനായിരുന്നു.
അബ്ബാസി കാലഘട്ടത്തിന്റെ സുവർണ്ണകാലത്ത് അദ്ദേഹം അബു 'ഉസ്മാൻ അൽ-ദിമശ്കി, ഇബ്നു മൂസ അൽ-നവ്ബഖ്തി, ഥാബിത് ഇബ്നു ഈമാൻ എന്നിവരോടൊപ്പം അറബി , സിറിയൻ ഭാഷകളിലേക്ക് ലോകത്തെ പ്രധാന കൃതികൾ പരിഭാഷപ്പെടുത്തുന്ന സംഘത്തിലെ ഒരംഗമായിരുന്നു.
ഗ്രീക്ക് വൈദ്യശാസ്ത്രം, മറ്റു ശാസ്ത്രഗ്രന്ഥങ്ങൾ എന്നിവയുടെ ഏറ്റവും നല്ല വിവർത്തകനായിരുന്നു ഹുനായ്ൻ ഇബ്നു ഇസാഖ്.
അദ്ദേഹം ഗ്രീക്ക് ഭാഷ പഠിക്കുകയും അറബികൾക്കിടയിൽ " പരിഭാഷകരുടെ ഷെയ്ക്ക് " എന്നറിയപ്പെടുകയും ചെയ്തു.
അറബിക് , സിറിയക് , ഗ്രീക്ക്, പേർഷ്യൻ എന്നീ നാല് ഭാഷകളിൽ അദ്ദേഹം പ്രാവീണ്യം നേടി.
അദ്ദേഹത്തിന്റെ വിവർത്തനങ്ങൾക്ക് തിരുത്തലുകൾ ആവശ്യമില്ലായിരുന്നു.
പിൽക്കാല വിവർത്തകർ ഹുനെന്റെ രീതി വ്യാപകമായി പിന്തുടർന്നു.
ഇസ്ലാമിക സംസ്കാരത്തിനു മുമ്പുള്ള അറബ് രാജ്യത്തിന്റെ തലസ്ഥാനമായ അൽ-ഹിറ ആണ് അദ്ദേഹത്തിന്റെ ജന്മസ്ഥലം.
എന്നാൽ ഒൻപതാം നൂറ്റാണ്ടിലെ ഗ്രീക്ക്-അറബി / സിറിയക് വിവർത്തന പ്രസ്ഥാനത്തിന്റെ കേന്ദ്രമായ ബാഗ്ദാദിലാണ് അദ്ദേഹം തന്റെ ഔദ്യോഗിക ജീവിതം ചെലവഴിച്ചത്.
അദ്ദേഹത്തിന്റെ പ്രശസ്തി സ്വന്തം നാടിനു പുറത്തേക്കും വ്യാപിച്ചു.
അബ്ബാസിഡ് കാലഘട്ടത്തിൽ , ഗ്രീക്ക് ശാസ്ത്ര പഠനം വിപുലീകരിക്കുന്നതിനുള്ള ഒരു പുതിയ താത്പര്യം ഉയർന്നുവന്നു.
അക്കാലത്ത്, തത്ത്വചിന്ത , ഗണിതം , പ്രകൃതി ശാസ്ത്രം , വൈദ്യം എന്നിവയുമായി ബന്ധപ്പെട്ട് വിവർത്തനം ചെയ്യപ്പെടാത്ത പുരാതന ഗ്രീക്ക് സാഹിത്യങ്ങൾ ധാരാളം ഉണ്ടായിരുന്നു.
ഗ്രീക്ക് ഭാഷ അറിയുന്ന വളരെ ചെറിയ ന്യൂനപക്ഷമായ മധ്യകിഴക്കൻ പണ്ഡിതന്മാർക്ക് മാത്രമേ ഈ വിലയേറിയ വിവരങ്ങൾ അറിവുണ്ടായിരുന്നുള്ളൂ.
ഒരു സംഘടിത വിവർത്തന പ്രസ്ഥാനത്തിന്റെ ആവശ്യകത അടിയന്തരമായിരുന്നു.
കാലക്രമേണ, ഹുനെൻ ഇബ്നു ഇഷാക് അക്കാലത്തെ മുഖ്യ പരിഭാഷകനായിത്തീരുകയും ഇസ്ലാമിക വൈദ്യശാസ്ത്രത്തിന് അടിത്തറയിടുകയും ചെയ്തു.
തന്റെ ജീവിതകാലത്ത്, പ്ലേറ്റോയുടെ ടിമെയസ്, അരിസ്റ്റോട്ടിലിന്റെ മെറ്റാഫിസിക്സ്, പഴയ നിയമം എന്നിവയുൾപ്പെടെ 116 കൃതികൾ സിറിയക്കിലേക്കും അറബിയിലേക്കും അദ്ദേഹം വിവർത്തനം ചെയ്തു.
ഇബ്നു ഇഷാഖ് സ്വന്തമായി 36 പുസ്തകങ്ങൾ രചിക്കുകയും അതിൽ 21 എണ്ണം വൈദ്യശാസ്ത്രരംഗത്തെ പ്രമുഖ പുസ്തകങ്ങളും ഉൾക്കൊള്ളുന്നു.
വിവർത്തനം ചെയ്യാൻ സഹായിക്കുന്നതിന് അദ്ദേഹത്തിന്റെ മകൻ ഇഷാക്കും മരുമകൻ ഹുബേഷും അദ്ദേഹത്തോടൊപ്പം പ്രവർത്തിച്ചു.
വിവർത്തനങ്ങൾ, വിവർത്തന രീതി, വൈദ്യശാസ്ത്രത്തിനുള്ള സംഭാവനകൾ എന്നിവയിലൂടെയാണ് ഹുനെൻ ഇബ്നു ഇഷാഖ് അറിയപ്പെടുന്നത്.
അറബി ഫാൽക്കനർ മൊയാമിന്റെ യഥാർത്ഥ തിരിച്ചറിയലിനു വേണ്ടി ഡി സയൻഷ്യ വെനാണ്ടി പെർ അവെസിന്റെ രചയിതാവ് ഫ്രാങ്കോയിസ് വൈറേയും അദ്ദേഹം നിർദ്ദേശിച്ചിട്ടുണ്ട്.
809-ൽ അബ്ബാസിദ് കാലഘട്ടത്തിൽ അൽ ഹിറയിൽ ഒരു അറബ് വംശീയ കുടുംബത്തിൽ ജനിച്ച ഒരു നെസ്റ്റോറിയൻ ക്രിസ്ത്യാനിയാണ് ഹുനെൻ ഇബ്നു ഇഷാഖ്.
ക്ലാസിക്കൽ സ്രോതസ്സുകളിലെ ഹുനെൻ ഇബാദിൽ ഉൾപ്പെട്ടതാണെന്ന് പറയപ്പെടുന്നു.
അങ്ങനെ അദ്ദേഹത്തിന്റെ നിസ്ബ അൽ-ഇബാദി ആയി.
ഒരുകാലത്ത് പൗരസ്ത്യ സുറിയാനി ക്രിസ്തുമതത്തിലേക്ക് പരിവർത്തനം ചെയ്ത് അൽ ഹിറയിൽ താമസിച്ചിരുന്ന വിവിധ അറബ് ഗോത്രങ്ങൾ ഉൾക്കൊള്ളുന്ന ഒരു അറബ് സമൂഹമായിരുന്നു ഇബാദ് ഉയർന്ന സാക്ഷരതയ്ക്ക് പേരുകേട്ടവരായിരുന്ന അവരുടെ ആരാധന-സാംസ്കാരിക ഭാഷ, പ്രാദേശിക-അറബിഭാഷ ക്ക് പുറമെ സുറിയാനിയും കൂടാതെ ബഹുഭാഷകളും നന്നായി സംസാരിച്ചിരുന്നു.
അവലംബങ്ങൾ പുറത്തേക്കുള്ള കണ്ണികൾ ഹുനെൻ ഇബ്നു ഇഷാഖ്, മതത്തിന്റെ സത്യം എങ്ങനെ മനസ്സിലാക്കാം - ഇംഗ്ലീഷ് വിവർത്തനം ആപ്രിം, ഫ്രെഡ് "ഹുനെൻ ഇബ്നു ഇഷാക്ക് - (809–873 അല്ലെങ്കിൽ 877)" ജറുസലേം എബ്രായ സർവകലാശാലയിൽ നിന്നുള്ള ഹുനൈൻ ഇബ്നു ഇഷാക്കിനെക്കുറിച്ചുള്ള കൃതികളുടെ ഗ്രന്ഥസൂചിക Archived 2021-02-24 at the Wayback Machine .
ഹൈപ്പോഗ്ലൈസീമിയ ഇംഗ്ലീഷ് വിലാസം https://ml.wikipedia.org/wiki/Hypoglycemia
രക്തത്തിലെ ഗ്ലൂക്കോസിന്റെ അളവ് കുറയുന്ന അവസ്ഥയെയാണ് ഹൈപ്പോഗ്ലൈസീമിയ എന്നു പറയുന്നത്.
സാധാരണ രീതിയിൽ ഗ്ലൂക്കോസിന്റെ അളവ് 70 mg/dL -ലും കുറയുന്ന അവസ്ഥയെയാണു് ഇങ്ങനെ വിളിക്കുന്നത്.
ഹൈപ്പോഗ്ഗ്ലൈസീമിയ എന്ന വാക്കിന്റെ അർത്ഥം 'മധുരം കുറഞ്ഞ രക്തം' എന്നാണ്.
ഹൈപ്പോഗ്ലൈസീമിയ മൂലം തലച്ചോറിന് ആവശ്യമുള്ളത്ര ഗ്ലൂക്കോസ് കിട്ടാതാവുകയും, അതോടെ തലച്ചോറിന്റെ പ്രവർത്തനം മന്ദഗതിയിലാവുകയും ചെയ്യും.
ഈ അവസ്ഥയെ ന്യൂറോഗ്ലൈക്കോപീനിയ എന്നു വിളിക്കുന്നു.
ഇതു മൂലം അപസ്മാരം, ബോധക്കേട് എന്നിവ ഉണ്ടാകാം.
വളരെ അപൂർവ്വമായി മസ്തിഷ്കമരണം സംഭവിക്കാം.
ഹൈപ്പോഗ്ലൈസീമിയ സാധാരണയായി ഏറ്റവുമധികം കണ്ടുവരുന്നത് പ്രമേഹത്തിനു ചികിത്സയെടുക്കുന്നവരിലാണ്.
പ്രമേഹമില്ലാത്തവരിൽ വളരെ അപൂർവ്വമായി മാത്രമേ ഹൈപ്പോഗ്ലൈസീമിയ കണ്ടുവരുന്നുള്ളൂ.
എന്നാൽ ഏതു പ്രായത്തിലും ഹൈപ്പോഗ്ലൈസീമിയ കാണപ്പെടാം.
മറ്റു കാരണങ്ങൾ ശരീരത്തിൽ ഉല്പാദിപ്പിക്കപ്പെടുന്ന ഇൻസുലിന്റെ അളവ് കൂടുക, ജന്മനാ ഉള്ള ചപാചയത്തിന്റെ തകരാറ്, വിഷങ്ങൾക്കെതിരായുള്ള മരുന്നുകൾ, മദ്യം, ഹോർമോണുകളുടെ അഭാവം, പട്ടിണി, അവയവഭ്രംശം എന്നിവയുമാകാം.
ഹൈപ്പോഗ്ലൈസീമിയയ്ക്കുള്ള ചികിത്സ രക്തത്തിലെ ഗ്ലൂക്കോസിന്റെ അളവ് കൂട്ടുക എന്നതാൺ`.
ഇതിനായി ഡെക്സ്ട്രോസ് കുത്തിവയ്ക്കുകയോ, ഊർജ്ജദായകമായ ഭക്ഷണം കഴിക്കുകയോ ചെയ്യാം.
കൂടുതൽ മാരകമായ അവസ്ഥയിൽ ഗ്ലൂക്കഗോൺ കുത്തിവയ്ക്കാവുന്നതാണ്.
ഇടവിട്ടുണ്ടാകുന്ന ഹൈപ്പോഗ്ലൈസീമിയ പ്രതിരോധിക്കുന്നതിനായി കൂടെക്കൂടെ ഭക്ഷണം കഴിക്കുക, ഗ്ലൂക്കോക്കോർട്ടിക്കോയിടുകൾ അടങ്ങിയ മരുന്ന് കഴിക്കുക, പാൻക്രിയാസ് ശസ്ത്രക്രിയയിലൂടെ നീക്കം ചെയ്യുക എന്നീ മാർഗ്ഗങ്ങൾ പിന്തുടർന്നു വരുന്നു.
ഹൈപ്പോഗ്ലൈസീമിയ ഉണ്ടാവാനുള്ള രക്തത്തിലെ പഞ്ചസാരയുടെ അളവ് പലരുടെയും ശരീരഘടന അനുസരിച്ച് വ്യത്യാസപ്പെട്ടിരിക്കുന്നു.
എന്നാൽ ആരോഗ്യമുള്ള മുതിർന്ന വ്യക്തികൾക്ക് ഇത് ഏറെക്കുറെ  4.0 mmol/L (72 mg/dl) ന് അടുത്താണ്.
വിപ്പിളിന്റെ ത്രിതത്വങ്ങൾ ആണ് ഹൈപ്പോഗ്ലൈസീമിയ ഉണ്ടോ എന്ന് നിശ്ചയിക്കുവാൻ ഉപയോഗിക്കുന്ന മാനദണ്ഡം.
അവ താഴെപ്പറയുന്നു : ഹൈപ്പോഗ്ലൈസീമിയയാൽ ഉണ്ടാകാവുന്ന രോഗലക്ഷണങ്ങൾ ഈ രോഗലക്ഷണങ്ങൾ ഉണ്ടാവുമ്പോൾ ഉള്ള ഗ്ലൂക്കോസിന്റെ അളവ് ഗ്ലൂക്കോസിന്റെ അളവ് സാധാരണ നിലയിലെത്തുമ്പോൾ രോഗലക്ഷണങ്ങൾ അപ്രത്യക്ഷമാകുക നിർവ്വചനം
പ്രമേഹത്തിനു ചികിത്സ തേടുന്നവരിൽ രക്തത്തിലെ കുറഞ്ഞ ഗ്ലൂക്കോസിന്റെ അളവ് മാത്രം നോക്കി ഹൈപ്പോഗ്ലൈസീമിയ എന്ന രോഗനിർണ്ണയം നടത്തുവാൻ സാധിക്കും.
അല്ലാത്തവരിൽ വിപ്പിളിന്റെ ത്രിതത്വങ്ങൾ ഉപയോഗിക്കുന്നു.
24 മണിക്കൂർ കാലയളവിൽ രക്തത്തിലെ ഗ്ലൂക്കോസിന്റെ അളവ് 4-8 mmol/L (72 and 144 mg/dL) ആണ്.
എന്നാൽ 2.8 മുതൽ 3.0 mmol/L വരെ (50 മുതൽ 54 വരെ mg/dL) ഗ്ലൂക്കോസ് താഴ്ന്നാലാണ് ഹൈപ്പോഗ്ലൈസീമിയയുടെ ലക്ഷണങ്ങൾ കണ്ടുവരിക.
അളക്കുന്ന വിധം പ്രായവ്യത്യാസം
പുറത്തേക്കുള്ള കണ്ണി